ประจำเดือนไม่มา6เดือนตรวจแล้วไม่ได้ท้อง เคยไปหาตรวจภายใน บอกฮอโมนเพศชายสูงเลยให้ยาปรับฮอโมนมากิน กินไปได้สองวัน ประจำเดือนมาเยอะมาก แต่พอหยุดกิน ประจำเดือนก็หายไปอีกหลายเดือนจนต้องไปซื้อยาปรับฮอโมนมาอีก ก็มา และก็หายไปอีกหลายเดือนเป็นแบบนี้มาตลอด3ปีแล้วค่ะ ล่าสุดตอนนี้ประจำเดือนหายมา6เดือนและปวดท้องน้อยค่ะ
สวัสดีครับ เนื่องจากอาการฮอร์โมนเพศมีระดับผิดปกติ ต้องได้รับการปรับยาอยู่เป็นระยะๆ เพื่อให้ระดับฮอร์โมนคงที่ หรือ ทำให้มีประจำเดือนปกติได้ การใช้ยาจึงควรอยู่ในการดูแลของแพทย์ดีกว่าครับ ไม่ควรหยุดหรือซื้อยาเอง เพราะการปรับระดับยาให้ถึงระดับที่น่าพอใจต้องใช้เวลา และถ้าแพทย์ไม่ได้ดูแลกำกับ ก็เหมือนต้องมาเริ่มปรับยาใหม่ ก็จะทำให้ยิ่งรักษายากครับด้วยเหตุนี้ หากประจำเดือนยังขาดหาย ร่วมกับมีอาการปวดท้องน้อยด้วย ก็ยิ่งควรพบแพทย์ผู้เชี่ยวชาญเพื่อทำการตรวจรักษาต่อไปดีกว่าครับ